CELEX: C2005/093/74
Language: el
Date: 2005-04-16 00:00:00
Title: Υπόθεση Τ-82/05: Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 17 Φεβρουαρίου 2005

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/41
            
         Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 17 Φεβρουαρίου 2005
   (Υπόθεση Τ-82/05)
   (2005/C 93/74)
   Γλώσσα διαδικασίας: η ιταλική
   Η Ιταλική Δημοκρατία, εκπροσωπούμενη από τον Antonio Cingolo, avvocato dello Stato, άσκησε στις 17 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Ευρωπαϊκής Επιτροπής.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το υπόμνημα της 8ης Δεκεμβρίου 2004, D (2004) 12075, που έχει ως αντικείμενο: Πληρωμές από την Επιτροπή ποσών διαφορετικών από το ποσό που ζητήθηκε (αριθ. αιτήσεως: 2004 2245) σχετικά με το πρόγραμμα POR Campania (Λειτουργικό Πρόγραμμα για την Περιφέρεια της Καμπανίας), κατά το μέρος κατά το οποίο η Ευρωπαϊκή Επιτροπή, Γενική Διεύθυνση Περιφερειακής Πολιτικής – Παρεμβάσεις στην Κύπρο, στην Ελλάδα, στην Ιταλία, στη Μάλτα, στην Ουγγαρία και στις Κάτω Χώρες, ανακοίνωσε την ακόλουθη απόφαση: «Όπως εκτέθηκε στο έγγραφο 0037474 της 25ης Νοεμβρίου 2004 του Υπουργείου Οικονομίας, δεν αναγνωρίστηκε ένα ποσό 1 994 835 ευρώ για το μέτρο 4.2, καθόσον αφορούσε προκαταβολές για τα καθεστώτα ενισχύσεων που πραγματοποιήθηκαν μετά τις 19 Φεβρουαρίου 2003 ή για τις οποίες η ισχύς της προκηρύξεως έληξε μετά την ημερομηνία αυτή και που δεν χρησιμοποιήθηκαν από τον τελικό καταναλωτή για την κάλυψη πραγματικών δαπανών»,
               
            
         
               —
            
            
               να ακυρώσει όλες τις προγενέστερες και μεταγενέστερες συναφείς πράξεις,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι λόγοι ακυρώσεως και τα κύρια επιχειρήματα ταυτίζονται με τους λόγους ακυρώσεως και τα κύρια επιχειρήματα στην υπόθεση Τ-345/04, Ιταλική Δημοκρατία κατά Επιτροπής (1).
   
      (1)  ΕΕ C 262 της 23.10.2004, σ. 55.